open-index/open-wikipedia-markdown huggingface dataset:
ნიკა-ტერა

**საზღვაო სპეციალიზებული პორტი ნიკა-ტერა** მდებარეობს მდინარე სამხრეთ ბუგის მარცხენა ნაპირზე, ზღვის შესართავიდან  38 მილის დაშორებით. ქალაქ მიკოლაივის ვიტოვკის რაიონში. ის არის უკრაინაში ერთადერთი კერძო საზღვაო პორტი, რომლის ანალოგი არ არსებობს.

პორტი აწარმოებს სხვა და სხვა მომსახურებას ტვირთების გადაზიდვებში: სატრანსპორტო-საექსპედიციო, სასაწყობო ოპერაციები, პორტში ჩატვირთვა-გადმოტვირთვის პროცესი მიმდინარეობს სამ ტერმინალზე, სპეციალიზაციით: *გენერალური ტვირთების ტერმინალი; *სასუქების ტერმინალი; *ხორბლეულის ტერმინალი.

ბოლო წლებში ქვეყანაში შექმნილი პოლიტიკური სიტუაციის გამო ამ პორტის დამაარსებელი და მფლობელი დენკოვიჩი 2011 წლის ბოლოს იძულებული იქნა მიეყიდა პორტი ახალი მფლობელისათვის ბატონ ფირტაშისათვის, რომლის მიმართ ახლანდელი ხელისუფლება ლოიალურ დამოკიდებულებაშია.   

## პორტის სპეციალიზაცია 
thumb|400px|პორტი **ნიკა-ტერას** პანორამა

პორტი სპეციალიზებულია შემდეგი ტვირთების გადასაზიდად: 
*სასუქების ნაყარი საწყ; 
* კალიუმის ქლორიდი, 
* ამონიუმის სულფატი, ამონიუმი, 
* კარბამიდი, 
* რთული მინერ. სასუქები NPK 15-15-15, 
* რთული მინერ. სასუქები NPK 16-16-16 
* კიროვანი სელიტრა, 
* ამიაკური სელიტრა, 
* დიამონიუმის ფოსფატი, 
* კალიუმის სულფატი (big bag), 
* ხორბალი 4, 5, 6 კლასის 
* ბარდა, 
* შვრია, 
* სიმინდი, 
* გენერალური ტვირთები, 
* კონტეინერები,

## ტექნიკური მაჩვენებლები 
პორტში ერთდროულად შეიძლება ორი 40 000 ტონიანი ტვირთამწეობის გემის და ერთი 20 000 ტონიანი გემის მომსახურება, სიგრძით 215 მ, სიღრმე სრული დატვირთვის დროს  10.3 მ.
რკინიგზა, საავტომობილო გზები და ზღვა  პორტს აკავშირებს მსოფლიოს სატრანსპორტო ქსელს. პორტში არის ვაგონების დასაცლელი ორი სადგური.დღეღამეში ისინი 200 ვაგონს ამუშავებენ. ავტომობილების დაცლის პუნქტი ერთ საათში 20 მანქანას ამუშავებს. 
*საწყობიდან სასუქების გადატვირთვა გემებზე ხდება 7000 ტ/24ს.
*ხორბლეულის გადატვირთვის სიჩქარეა 10000 ტ/24ს.
პორტში არის 5 ნავმისადგომი საერთო სიგრძით  - 1045 მ.
|thumb|300px|სპეციალიზებული პორტი „ნიკა-ტერა“-ს გეგმა

|}
*ნავმისადგომი № 1 და № 2 გამოიყენება ნაყარი სასუქების გადასატვირთად.
*ნავმ. № 3 გენერალური ტვირთების გადასატვირთად.
*ნავმ. № 0 და № 4 შეუძლია მიიღოს გემები რომელთა დედვეიტი 70000 ტ. ხორბლეულის გადასატვირთად.
პორტის ტერიტორიაზე 4 საწყობია 135000 ტ. ტევადობის და ასევე ღია 52 000 კვ.მ. სასაწყობო ფართი მინერალური სასუქებისათვის.ხორბლეულის ტერმინალის ტერიტორიაზე მდებარეობს იატაკიანსაწყობი საცავი ხორბლეულისათვის  40000 ტ. ტევადობის და ელევატორი 100000 ტ. მოცულობის. პორტს წელიწადში შეუძლია  4000000 ტ. გადამუშავება
2006 წ. ტვირთბრუნვა იყო 2500000 ტ. 
პორტის წყლის ფონდის ფართობი (საოპერაციო აკვატორია და მისასვლელი არხი) შეადგენს 536485 კვ. მ.
პორტის სახმელეთო ნაწილის ფართობი შეადგენს 422718 კვ. მ.

კატეგორია:უკრაინის პორტები
კატეგორია:მიკოლაივის ოლქი
Live Aid

**Live Aid** — 1985 წლის 13 ივლისს გამართული საკონცერტო მარათონი, რომელიც მიზნად ისახავდა ეთიოპიის მოსახლეთა ფინანსურ დახმარებას. კონცერტის ორგანიზატორები იყვნენ ბობ გელდოფი და მიჯ იური. ერთდროულად მიმდინარეობდა ორი მარათონი - ფილადელფიაში (ჯონ ფიცჯერალდ კენედის სტადიონზე, 72.000 მაყურებლით) და ლონდონში (უემბლის სტადიონზე, 99.000 მაყურებლით). 20 წლის შემდეგ აფრიკის ქვეყნებისათვის ვალების გაუქმების მოთხოვნით გაიმართა მსგავსი, მაგრამ უფრო მასშტაბური აქცია Live 8.

## შემსრულებლები და სეტლისტები 
### ლონდონი, უემბლი
წარმდგენები:
* **ნოელ ედმონდსი** - წარადგინა სტინგი, ფილ კოლინზი და ბრენფორდ მარსელისი 
* **ჯეკ ნიკოლსონი** - წარადგინა U2
* **მელ სმითი** და **გრიფ რის ჯონსი** - წარადგინეს Queen
* **ჯეკ ნიკოლსონი** - წარადგინა The Who
* **ბილი კონოლი** - წარადგინა ელტონ ჯონი

## რესურსები ინტერნეტში 
* არაოფიციალური საიტი 
* BBC-ის სტატიები Live Aid-ის DVD გამოცემაზე
* არაოფიციალური საიტი სცენის მიღმა მიმდინარე მოვლენების შესახებ
* http://www.herald.co.uk/local_info/live_aid.html
* http://news.bbc.co.uk/1/hi/entertainment/music/3604680.stm
* http://news.bbc.co.uk/1/hi/entertainment/music/3530269.stm
* დევიდ რიფი, *Prospect Magazine*, ივლისი 2005, "Dangerous pity" 
* Philly.com: Live Aid - ფილადელფიის ფოტოგალერეა
* 

კატეგორია:ფესტივალები
კატეგორია:საქველმოქმედო აქციები
კატეგორია:საქველმოქმედო კონცერტები
კატეგორია:ფესტივალები ანბანის მიხედვით
ეე

thumb|260px|კუნძულ ეეს მდებარეობა
**ეე** () — გერმანიის კუნძული ბალტიის ზღვაში. კუნძულ რიუგენზე მდებარე შაპროდეს რაიონს უკავშირდება ბორნით და ადმინისტრაციულად ეკუთვნის მას. კუნძულის ფართობი დაახლოებით 72 ჰექტარს უდრის. მასზე მდებარე დროებით დანგრეული სამოსახლო ეკუთვნის შილინგების ოჯახს, რომელიც XIII საუკუნის მესაკუთრეთა პირდაპირი შთამომავალია. 1990 წლიდან ადგილ–მამული აღდგა და კვლავ დასახლდა. კუნძულის უმაღლესი ადგილია 3,3 მეტრი სიმაღლის ფუქსბერგის გორაკი. 

კოორდინატები: 54° 30′ N, 13° 10′ O

## რესურსები ინტერნეტში 
* Europe  / Germany (Berlin)  / Mecklenburg-vorpommern  / Insel Öhe
* Insel Öhe: Germany

კატეგორია:გერმანიის კუნძულები
The Unforgettable Fire Tour

**The Unforgettable Fire Tour** — ირლანდიური როკ-ჯგუფ U2-ს საკონცერტო ტურნე, გამართული 1984-1985 წლებში, ალბომის  *The Unforgettable Fire* მხარდასაჭერად.

ტურნეს კონცერტებს ადგილი ჰქონდა ოკეანეთში, ევროპაში და ჩრდილოეთ ამერიკაში. საკონცერტო პროგრამა შედგებოდა როგორც ძველი, ასევე ახალი სიმღერებისგან. თუმცა, ჯგუფისათვის ნაწილობრივ რთული აღმოჩნდა სცენაზე ახალი ალბომის მდიდრულად არანჟირებული სტრუქტურების გადატანა.

## სეტლისტი 
*Gloria
*I Threw A Brick Through A Window
*A Day Without Me
*An Cat Dubh
*Into The Heart
*The Unforgettable Fire
*Surrender
*Two Hearts Beat As One
*Seconds
*Sunday Bloody Sunday
*The Cry, The Electric Co.
*I Fall Down, October
*New Year's Day
*Pride (In The Name Of Love)
*Out Of Control

;ბისზე

*Party Girl
*11 O'Clock Tick Tock
*I Will Follow
*40

საგულისხმოა, რომ სიმღერების სია დრო და დრო იცვლებოდა.

## რესურსები ინტერნეტში
* U2.com
* ინფორმაცია ტურნეს შესახებ

კატეგორია:U2-ს ტურნეები
კატეგორია:1984 წლის საკონცერტო ტურნეები
ბორკუმი

ბორკუმის მდებარეობა ლეერის რაიონში|thumb|250px
**ბორკუმი** () —  ჩრდილოეთის ზღვაში მდებარე გერმანიის უდიდესი კუნძულია აღმოსავლეთ ფრიზების შვიდ დასახლებულ  კუნძულთაგან. იგი ამავდროულად ყველაზე აღმოსავლეთით მდებარე კუნძულია გერმანიისა. კუნძულის ნაწილი და მისი მიმდებარე ზღვის ტერიტორია ქვემო საქსონიის ეროვნული პარკის კუთვნილებაა. 1830 წლიდან ბორკუმი წარმოადგენს სამკურნალო კურორტს. კუნძულზე მდებარეობს ამავე სახელწოდების ქალაქი. კუნძული ეკუთვნის ლეერის რაიონს. 

## იხილეთ აგრეთვე
* გერმანიის კუნძულების სია

## ლიტერატურა 
* Frank Bajohr: *„Unser Hotel ist judenfrei“. Bäder-Antisemitismus im 19. und 20. Jahrhundert.* fibu 15796. Fischer, Frankfurt am Main 2003, ISBN 3-596-15796-X
* Klaus Barthelmess: *Die Walknochen der Nordseeinsel Borkum: Zur Kulturgeschichte der bedeutsamen Denkmäler aus der Blütezeit des europäischen Arktiswalfangs mit Überlegungen zu ihrer Konservierung.* Verlag Books on Demand, 2008, ISBN 978-3-8370-2625-2
* Ferdinand von Droste zu Hülshoff: *Die Vogelwelt der Nordseeinsel Borkum*, im Selbstverlag 1869 ,Nachdruck Leer, Schuster 1974, ISBN 3-7963-0054-5
* Karl Herquet: *„Die Insel Borkum“ in kulturgeschichtlicher Sicht.* Emden u. Borkum 1886, Schuster, Leer 1974 (Reprint), ISBN 3-7963-0096-0

კატეგორია:გერმანიის კუნძულები
კატეგორია:გერმანიის გეოგრაფია
ჰაკამა

thumb|მებრძოლი ჰაკამაში

**ჰაკამა** *()* — ტრადიციული იაპონური ტანსაცმელი. თავდაპირველად ჰაკამის ტარების უფლება ჰქონდა მარტო მამაკაცებს, თუმცა დღეისათვის მას ატარებენ როგორც კაცები, ასევე ქალები. ჰაკამა ასევე ხშირად გამოიყენება საბრძოლო ხელოვნებებში. არსებობს ჰაკამის 2 ტიპი - *იმანორი* და *ანდონ ბაკამა*. ჰაკამა არის ტანთან მიმაგრებული 4 ქამრის მეშვეობით (ქამრებს ჰქვია *ჰიმო*). წინა გრძელი ორი ქამარი მიმაგრებულია ჰაკამის წინა ნაწილზე, ხოლო 2 მოკლე ამაგრებს ჰაკამის უკანა ნაწილს.

## ჰაკამას მნიშვნელობა აიკიდოში 
ო-სენსეი მორიჰაი უეშიბას ერთ-ერთი უახლოესი მოსწავლე მიცუგი საოტომე (VIII დანი) იხსენებს, რომ ვარჯიშებზე, ტატამზე ასვლის პირველი დღეებიდან მოსწავლეებს უნდა ეტარებინათ ჰაკამა. მაშინ არ იყო რაიმე შეზღუდვა, რომელიც ეხებოდა ჰაკამის სახეობასა თუ ფერს. უეშიბას მოსწავლე იხსენებს იმ დღეს, როდესაც მას ჰაკამა სახლში დარჩა. მან დააპირა ტატამზე ასვლა სავარჯიშო "დოგის" ამარა. ო-სენსეიმ ის შეაჩერა და გაკიცხა ჰაკამის არქონის გამო: "რატომ აძლევ შენს თავს უფლებას ქვედა საცვლების ამარა მიიღო ინსტრუქციები? ნუთუ შენ არ გაგაჩნია მორიდების გრძნობა?" ო-სენსეიმ აიძულა მოსწავლე ჩამომჯდარიყო და ვარჯიშებისთვის გვერდიდან ედევნებინა თვალყური. უესიბა აბობდა, რომ ჰაკამა არის ტრადიციული ტანსაცმელი მათთვის, ვინც სამურაის საბრძოლო ხელოვნებას ეუფლება. ჰაკამის შვიდი ნაკეცი არის "ბუდოს" შვიდი კომპონენტის სიმბოლო.

ესენია: **ჯინ** - გულუხვობა; **გი** - ღირსება, სამართლიანობა. **რეი** - ზრდილობა, ეტიკეტი; **ჩი** - ჭკუა, ინტელექტი; **შინ** - გულახდილობა; **ჩუ** - ერთგულება; **კონ** - პატივმოყვარეობა. წარსულში, საუკეთესო სამურაები ყველა ამ თვისებით იყვნენ დაჯილდოებულნი. ჰაკამა ჩვენ გვაკავშირებს ნამდვილი "ბუსიდოს" (სამურაის ღირსების კოდექსი) ბუნებასთან. არის ტრადიციების სიმბოლოები, რომლებიც თაობებიდან მომდინარეობს. აიკიდო "ბუსიდოს" იაპონური სულისაგან იშვა და ვარჯიშებზე მოსწავლე ვალდებულია პატივი სცეს შვიდი ტრადიციული კომპონენტის მნიშვნელობას. 

დღესდღეობით აიკიდოს დოჯოთა უმრავლესობა არ იზიარებს ო-სენსეის მითითებებს, რომლებიც ჰაკამას ეხება. მისი მნიშვნელობა ჩამოქვეითებულია სულიერი სიმდიდრეებიდან **"იუდანშა"** ოსტატობის დონემდე. აიკიდოს შემსწავლელ უმეტეს სექციებში თქვენ იხილავთ ისეთ სიტუაციას, სადაც ჰაკამას მხოლოდ "იუდანშა"-ს დონის მოვარჯიშეები ატარებენ, რომლებიც კარგავენ თავიანთ თავმდაბლობას. მიცუგი საოტომეს აზრით ჰაკამა უნდა ატაროს აიკიდოში მოვარჯიშე ყველა ადამიანმა, მიუხედავად მათი მომზადების დონისა. მისი აზრით ის, ვინც ვარჯიშისას ატარებს ჰაკამას და ესმის მისი მნიშვნელობა და არსი, მას უადვილდება უკეთ შეიგრძნოს ო-სენსეის სული. თუ ჩვენ დავუკარგავთ ჰაკამას თავის მნიშვნელობას, ეს იქნება აიკიდოს სულის მთავარი კომპონენტის დაკარგვის ტოლფასი. სხვა მხრივ, თუ დავითვალისწინებთ ო-სენსეის მითითებებს, რომლებიც შეეხება სავარჯიშო ფორმას, გაგიადვილებთ მისი ოცნებების სულიერ აღქმას, რომელსაც უეშიბამ მთელი ცხოვრება დაუკავშირა.

## რესურსები ინტერნეტში
* ჰაკამას ტარება 
* ჰაკამას ტარება
* ჰაკამას რეცხვა

კატეგორია:იაპონური ტანსაცმელი
კატეგორია:აიკიდო
დევონი (კუნძული)

thumb|250px|right|კუნძულ დევონის სატელიტური ფოტო

**დევონი** — მსოფლიოში უდიდესი უკაცრიელი კუნძული, რომელიც მდებარეობს ბაფინის ყურის სანაპიროებზე. ეს კუნძული შედის კანადის ტერიტიის ნუნავუტის შემადგენლობაში. კუნძული მეკუთვნება კანადის არქტიკული არქიპელაგის შემადგენლობაში არსებულ დედოფალ ელისაბედის კუნძულების ჯგუფს. დევონის ფართობი შეადგენს 55,247 კმ²-ს, კუნძულს მსოფლიოში ოცდამეშვიდე ხოლო კანადაში მეექვსე ადგილი უკავია ფართობის მხრივ. ეს კუნძული მთიანია, აქ მდებარეობს არქტიკული კორდილიერები, კუნძულზე რამდენიმე დიდი მთა და ვულკანია. კუნძულის უდიდესი მთაა დევონი 1,920 მეტრი სიმაღლით. კუნძული დევონი შეიცავს რამდენიმე მნიშვნელოვან ქედს, მათგან აღსანიშნავია კუნძულის დასავლეთ ნაწილში მდებარე ტაუტერის ქედი, ჰედიქტონის ქედი და კუნინგჰემის ქედი.

ვინაიდან კუნძული კანადის არქტიკულ ნაწილში მდებარეობს, აქ მთელი წელი ტერიტორიები ყინულებითაა დაფარული. კუნძულ დევონზე ზაფხულობით რეკორდულად მაღალი ტემპერატურა 10°C, ხოლო ზამთრობით აქ საშუალო ტემპერატურა −50°C. კუნძულის იმ ნაწილში სადაც შედარებით ყინულის საფარი მცირეა, გავრცელებულია პოლარული ტუნდრა. ამ ტერიტორიაზე ნაპოვნია მეტეორიტი რომელიც 39 მილიონი წლით თარიღდება.

## რესურსები ინტერნეტში 
* Проект НАСА Haughton-Mars
* Арктическая и альпийская исследовательская группа, Университет Альберты

კატეგორია:კანადის კუნძულები
კატეგორია:დედოფალ ელისაბედის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
პენტიუმი (პროცესორი)

thumb|Pentium 66 (P5)
**Pentium** არის კომპანია ინტელის მიერ 1993 წელს გამოშვებული პროცესორი. იგი იყო წარმატებული i486-CPU სერიის ჩიპების მომდევნო თაობა. *Pente* (πέντε) – ბერძნული სიტყვაა და *ხუთს* ნიშნავს. იგი ხომ  ინტელის სახლის x86 სერიის ჩიპების მეხუთე თაობას წარმოადგენდა. ამასთან ამით ინტელმა შექმნა მარკა, რომლის სახელსაც საავტორო უფლებებით დაიცავდა - i486-ის პროცესორებთან ამის გაკეთება შეუძლებელი იყო.

## პენტიუმის პროცესორების ოჯახი 
*Pentium-ის* სახელი x86-ის მხოლოდ მეხუთე თაობის ჩიპებს არ დარჩენია - მომდევნო, მეექვსე, მეშვიდე და მომდევნო თაობებმაც მიიღეს ეს სახელი. პენტიუმს მოყვნენ: 
* 1995: Pentium Pro
* 1998: Pentium II
* 1999: Pentium III
* 2000: Pentium 4
* 2003: Pentium M, ენერგოეკონომიური ჩიპი ნოუთბუქებისათვის
* 2005: Pentium D
* 2007: Pentium Dual-Core.

კატეგორია:ელექტრონიკა
კატეგორია:კომპიუტერული ტექნოლოგია
კატეგორია:კომპიუტერი
კატეგორია:ინტელის მიკროპროცესორები
აქსელ-ჰაიბერგი (კუნძული)

thumb|right|150px|აქსელ-ჰეიბერგის რუკა
**აქსელ-ჰეიბერგი** — კანადის კუნძული, რომელიც მიეკუთვნება ნუნავუტის ტერიტორიას. კუნძული მდებარეობს ატლანტის ოკეანის სანაპიროზე. კუნძული მეკუთვნება კანადის არქტიკული არქიპელაგის შემადგენლობაში არსებულ დედოფალ ელისაბედის კუნძულების ჯგუფს. აქსელ-ჰაიბერგის ფართობი შეადგენს 43,178 კმ²-ს, კუნძულს მსოფლიოში ოცდამეთერთმეტე,  ხოლო კანადაში მეშვიდე ადგილი უკავია ფართობის მხრივ. 

ამ კუნძულზე აღმოჩენილია, ერთ-ერთი უძველესი ნამარხები. კუნძულის ისეთ ნაწილში სადაც ყინულის საფარი მცირეა, არის ტყის მცირე საფარი. კუნძულის უმაღლესი ადგილისი სიმაღლე შეადგენს 2000 მეტრს. კუნძული აღმოჩენილი იქნა აქსელ ჰეიბერგის მიერ.

## რესურსები ინტერნეტში
* Axel Heiberg Island's Eocene forests
* Unearthing a Frozen Forest 
* Arctic Redwood Fossils Are Clues to Ancient Climates

კატეგორია:კანადის კუნძულები
კატეგორია:დედოფალ ელისაბედის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
ამპერი

**ამპერი** (აღნიშვნა: '***, ***') — ელექტრული დენის ძირითადი საზომი ერთეული ერთეულთა საერთაშორისო სისტემაში. განისაზღვრება, როგორც ისეთი მუდმივი დენის ძალა, რომელიც ვაკუუმში, ერთიმეორისაგან 1 მ მანძილზე პარალელურად მოთავსებულ ორ უსასრულოდ გრძელ და უსასრულოდ მცირე წრიული კვეთის მქონე გამტარში გავლისას სიგრძის ყოველ 1 მ-ზე ქმნის 2·10-7 ნიუტონის ტოლ ურთიერთქმედების ძალას. ერთეულს სახელი ეწოდა ფრანგი ფიზიკოსისა და მათემატიკოსის ანდრე მარი ამპერის პატივსაცემად.

ამპერის წილობითი და ჯერადი ერთეულებია: კილოამპერი (კა, kA), მილიამპერი (მა, mA), მიკროამპერი (მკა, µA) და ასე შემდეგ. 

*1 კა = 103 ა;
*1 მა = 10-3 ა;
*1 მკა = 10-6 ა.

## იხილეთ აგრეთვე
*ამპერის თეორემა
*ამპერის კანონი
*ამპერმეტრი
*ამპერმეტრია
*ამპერ-საათი

## ლიტერატურა
## რესურსები ინტერნეტში
*The International System of Units (SI)

კატეგორია:სი სისტემის ძირითადი ერთეულები
კატეგორია:ელექტრული დენის საზომი ერთეულები
დნეპრის ლიმანი

**დნეპრის ლიმანი** — ყურე შავ ზღვაში, უკრაინის სანაპიროზე.

სიგრძე 55 კმ, საიგანე 7,4-16,7 კმ, სიღრმე მიახლოებით 5 მ. ზამთრობით იყინება. ჩაედინება მდინარეები დნეპრი და სამხრეთ ბუგი რომელიც ქვედა დინებაში წარმოქმნის სამხრეთ ბუგის ლიმანს, მდებარეობს პორტი - ოჩაკივი.

## რესურსები ინტერნეტში
* [ბროკჰაუზისა და ეფრონის ენციკლოპედიური ლექსიკონი(https://ka.wikipedia.org/wiki/%E1%83%91%E1%83%A0%E1%83%9D%E1%83%99%E1%83%B0%E1%83%90%E1%83%A3%E1%83%96%E1%83%98%E1%83%A1%E1%83%90_%E1%83%93%E1%83%90_%E1%83%94%E1%83%A4%E1%83%A0%E1%83%9D%E1%83%9C%E1%83%98%E1%83%A1_%E1%83%94%E1%83%9C%E1%83%AA%E1%83%98%E1%83%99%E1%83%9A%E1%83%9D%E1%83%9E%E1%83%94%E1%83%93%E1%83%98%E1%83%A3%E1%83%A0%E1%83%98_%E1%83%9A%E1%83%94%E1%83%A5%E1%83%A1%E1%83%98%E1%83%99%E1%83%9D%E1%83%9C%E1%83%98)]

## იხილეთ აგრეთვე 
* დნეპრო-ბუგის ლიმანი
* სამხრეთ ბუგის ლიმანი
 
კატეგორია:უკრაინის ლიმანები
კატეგორია:მიკოლაივის ოლქის ყურეები
კატეგორია:ხერსონის ოლქის ყურეები
ნახშირმჟავა

**ნახშირმჟავა** — სუსტი, 2 ფუძიანი ჟანგბადიანი მჟავაა. ქიმიური ფორმულაა **H2CO3** ნახშირმჟავას ნაშთია - CO3
სახელწოდება მჟავა დამკვიდრდა ლათინური სიტყვის acer–ის (ქართულად "მჟავე") თარგმნის შედეგად.
ნორმალური პირობებში არსებობს მხოლოდ წყლის ხსნარის სახით. ნახშირმჟავა არის რთული ნივთიერება, რომელიც შედგება ლითონის ატომით ჩანაცვლების უნარის მქონე წყალბადის ორი ატომისა და მჟავას ნაშთისაგან. ნახშირმჟავა წყალბადის შემცვლელი ნივთიერებაა, რომელიც წყალში გახსნისას წყალბადის ანიონს წარმოქმნის. წყალბადის ასეთ ატომს მჟავური წყალბადი ეწოდება. ნახშირმჟავას მარილებს - კარბონატები და ჰიდროკარბონატები ეწოდებათ.

* **მიღება**
ნახშირმჟავა მიიღება ოქსიდის CO2 ურთიერთქმედება წყალთან.

CO2 ნაწილობრივ იხსნება წყალში.

:CO2 \ + H2O \   \ H2CO3

ასევე კარბონატის მარილებზე მარილმჟავის მოქმედებით -მიმოცვლის რეაქცია. 

CaCO3 + 2HCl = CaCl2 + CO2↑ + H2O 

## ქიმიური თვისებიბი 
ნახშირმჟავა ურთიერთმოქმედებს ინდიკატორებთან და უცვლის ფერს. ინდიკატორი ნივთიერებაა, რომელიც მჟავაში ან ფუძეში შეტანისას ფერს იცვლის. ხშირად გამოიყენება ინდიკატორის შემცვლელი ქაღალდები. ინდიკატორებია; ლაკმუსი, მეთილნარინჯი, ფენოლფთალეინი. 
* ლაკმუსი იისფერია და მჟავაში წითლდება.
* მეთილნარინჯი ნარინჯისფერია და მჟავაში ვარდისფერს იღებს. 
* ფენოლფთალეინი უფეროა და მჟავაში ფერს არ იცვლის.

### თვისებები 
* მოქმედებს ლითონებთან:

H2CO3+2Na=Na2CO3+H2 

ფუძე ოქსიდებთან და ამფოტერულ ოქსიდებთან.

ჰიდროოქსიდებთან ( ნეიტრალიზაციის რეაქცია)
:H2CO3+2NaOH=Na2CO3+2H2O
* ნახშირმჟავას ხსნარების გახურებისას H2CO3 ბოლომდე იშლება.
რადგანაც ეს მჟავა ორ ფუძიანია ის განიცდის ორ საფეხურიან დისოციაციას: 
::1. H2CO3  HCO3− + H+
:::*K*a1 = 2,5×10−4; p*K*a1 = 3,60 ტემპერატურა 25&nbsp;°C
რადგანაც წყლის ხსნარებში ნახშირმჟავა გაწონასწორებულია ნახშირბადის დიოქსიდთან ერთად, სადაც მჟავის კონცენტრაცია ნაკლებია, ვიდრე СО2, რაც საკმაოდ ამცირებს მჯავიანობას:
::1.CO2 + H2O  HCO3− + H+
:::*K*a = 4,30×10−7; p*K*a = 6,36.

::2. HCO3−  CO32− + H+
:::*K*a2 = 5,61×10−11; p*K*a2 = 10,25 ტემპერატურაა 25&nbsp;°C.

მუდმივი ელექტრო დისოციაცია = 4,5x10-7.
კარბონატების უმრავლესობა წყალში ცუდად ხსნადი ან უხსნადი არიან. წყალში კარგად იხსნებიან კარბონატები Na, К, Rb, Cs, Tl+ და ამონიუმის კარბონატი. გახურებისას კარბონატები იშლებიან და წარმოიქმნება ლითონის ოქსიდსა და ნახშირბადის დიოქსიდს. რაც უფრო ძლიერადაა კათიონის ლითონური თვისებები, მით უფრო მდგრადია კარბონატი. Na2CO3 ლღვება დაშლის გარეშე, СаСО3 იშლება » 900° С, ხოლო Ag2CO3 218° С ტემპერატურის დროს.
ნახშირმჟავის ფუძიანობის მიხედვით ის მარილების 2 რიგს იძლევა: საშუალო — კარბონატები, CO32- ანიონით და მჟავე — ჰიდროკარბონატი, HCO3- ანიონით.

ცნობილია ტუტე ლითონების ჰიდროკარბონატები MeHCO3. სუსტი გახურების დროს ისინი იოლად იშლებიან: 
:2MeHCO3 → Me2СО3 + CO2 + H2O 
ჰიდროკარბონატების სტაბილურობა იზრდება Na-დან 
:Na+ к Cs+. იონები НСО3- ჩვეულებრივ ერთდებიან წჟალბადის კავშირებით ჯაჭვების წარმოქნით.

## ლიტერატურა 
* კარაპეტიანცი მ.ხ. დრაკინი ს.ი. საერთო და არაორგანული ქიმია. მ.: ქიმია 1994

კატეგორია:მჟავები
კატეგორია:არაორგანული ჟანგბადშემცველი მჟავები
სტატკულონი

**სტატკულონი** (ქართული შემოკლება **სტატკ**, საერთაშორისო **statC**) ანუ **ფრანკლინი** (ქართული შემოკლება **ფრ**, საერთაშორისო **Fr**) — ელექტრული მუხტის ერთეული სანტიმეტრი-გრამი-წამი ერთეულთა სისტემის სხვადასხვა ვარიანტებში, მაგალითად გაუსის ერთეულთა სისტემაში. სტატკულონი წარმოებული სიდიდეა. გაუსის ერთეულთა სისტემის საბაზისო ერთეულებით ის გამოისახება როგორც
: 1 სტატკ = 1 გ1/2 სმ3/2 წმ−1 = 1 ერგი1/2 სმ1/2.

SI სისტემის შესაბამისი ერთეულია კულონი. კავშირი ამ ერთეულებს შორის ასეთია 
: 1 კულ = 2 997 924 580 სტატკ.
მიახლოებით ფორმულებს კი შემდეგი სახე აქვს:
: 1 კულ ≈ 2.997 109სტატკ,
: 1 სტატკ ≈ 3.336 10-10 კულ.

სტაკულონის განმარტება შემდეგნაირია: ორი უძრავი სხეული, რომლებიც ატარებენ 1 სტატკ მუხტს და დაშორებული არიან ერთმანეთს 1 სანტიმეტრით, განიზიდავს ერთმანეთს 1 დინი ძალით. ეს ძალა განისაზღვრება კულონის კანონით, რომელსაც გაუსის ერთეულთა სისტემაში აქვს სახე:
:F=\frac{q_1q_2}{r^2}
სადაც *F* არის ძალა, *q*1 და *q*2 არიან მუხტები, ხოლო *r* არის მანძილი მუხტებს შორის.

1 კულონი ძალიან დიდი მუხტია, რომელიც თითქმის არასოდეს გავხვდება რეალურ პირობებში. ხოლო სტატკულონი არის მუხტის ერთეული, რომელიც უფრო ახლოა ყოველდღიურ პირობებში დამზერად მუხტებთან.

## განზომილებითი კავშირი სტატკულონსა და კულონს შორის 
SI სისტემის ერთეულებში კულონის კანონს ასეთი სახე აქვს:
:F=\frac{q_1q_2}{4\pi\epsilon_0 r^2}
ვინაიდ ვაკუუმის შეღწევადობა  *ε*0 არ არის უგანზომილებო, კულონის განზომილება სტატკულონისგან განსხვავებით არ არის [მასა]1/2 [სიგრძე]3/2 [დრო]−1. SI სისტემის სპეციფიურობის გამო საერთოდ შეუძლებელია კულონის მხოლოდ მასით, სიგრძითა და დროით გამოსახვა.

შესაბამისად, თანაფარდობა 1 კულ ≈ 2.997 109სტატკ სიფრთხილით უნდა მოვეკიდოთ, რადგან მარჯვენა და მარცხენა მხარეების განზომილება არ არის ეკვივალენტური.

კატეგორია:ფიზიკური ერთეულები
კულონის კანონი

**კულონის კანონი** — ფიზიკის კანონი, რომელიც აღწერს ურთიერთქმედებას ორ ელექტრულად დამუხტულ სხეულს შორის. ის პირველად გამოქვეყნებული იქნა შარლ ოგიუსტენ კულონის მიერ 1785 წელს, თუმცა ელექტრული ძალის მანძილზე დამოკიდებულება უფრო ადრე დადგენილი იქნა ჯოზეფ პრისტლის მიერ, ხოლო როგორც მანძილზე, ასევე მუხტზე დამოკიდებულება დადგენილი იქნა ჰენრი კავენდიშის მიერ, თუმცა მას თავისი შედეგები არ გამოუქვეყნებია.

შარლ კულონმა დაადგინა, რომ:

:*ვაკუუმში ორი უძრავი წერტილოვანი მუხტი ურთიერთქმედებს ძალით, რომლის მოდული პირდაპირპროპორციულია მუხტთა მოდულების ნამრავლის და უკუპროპორციულია მათ შორის მანძილის კვადრატის. *
კულონის კანონი ერთ-ერთი ყველაზე მნიშვნელოვანი კანონია ფიზიკაში
## სკალარული ფორმა 
thumb|right|300px|კულონის კანონის საილუსტრაციო დიაგრამა. ერთნაირი ნიშნის მუხტები ერთმანეთს განიზიდავენ, ხოლო საწინააღმდეგო ნიშნისა მიიზიდავენ.
[thumb|right|300px|ხელსაწყო, რომლითაც [შარლ ოგიუსტენ კულონი|კულონი სწავლობდა მუხტების ურთიერთქმედებას]]

კულონის კანონის სკალარული ფორმა აღწერს ორი წერტილოვან მუხტს შორის მოქმედი ძალის მოდულს (აბსოლუტურ მნიშვნელობას). ძალის მნიშვნელობა (*F*) რომლითაც ურთიერთქმედებენ (*q*1) და (*q*2) მუხტები ტოლია

:F = k_\mathrm{e} \frac{q_1q_2}{r^2}

სადაც *r* არის მანძილი მუხტებს შორის, ხოლო *k*e არის პროპორციულობის კოეფიციენტი.

SI სისტემაში პროპორციულობის კოეფიციენტი *k*e, რომელსაც *კულონის მუდმივა* ჰქვია მოიცემა შემდეგი ფორმულით

:\begin{align}
k_e &= \frac{1}{4\pi\varepsilon_0}=\frac{c_0^2\mu_0}{4\pi}=c_0^2\times 10^{-7}\ \mathrm{H\cdot m}^{-1}\\
 &= 8.987\,551\,787\,368\,176\,4\times 10^9\ \mathrm{N\cdot m^2\cdot C}^{-2}
\end{align}

## იხილეთ აგრეთვე 
* ბიო-სავარის კანონი
* ელექტრული ველი
* ლორენცის ძალა

## სქოლიო 
კატეგორია:ფიზიკის კანონები
Genesis Movie Box 1981–2007

***Genesis Movie Box 1981–2007*** — ინგლისური პროგრესული როკ-ჯგუფ ჯენესისის ვიდეო ბოქს-სეტი. მასში შეტანილია ჯგუფის მიერ წლების მანძილზე სხვადასხვა ვიდეოფორმატში გამოცემული კონცერტების ჩანაწერები. აქედან აღსანიშნავია *Three Sides Live* და *The Mama Tour*, რომლებიც DVD ფორმატში პირველად გამოიცა. კრებულს არ ახლავს *When In Rome*, რომელიც უკვე გამოვიდა 2008 წელს.

## სიმღერების სია
### *Three Sides Live* 
# Behind the Lines
# Duchess
# Misunderstanding
# Dodo/Lurker
# Abacab
# No Reply At All
# Who Dunnit?
# In the Cage (სიმღერები Cinema Show - Slippermen)
# Afterglow
# Me and Sarah Jane
# Man On The Corner
# Turn It On Again

#### DVD აუდიო დამატება 
# Behind the Lines
# Duchess
# Me & Sarah Jane
# Man on the Corner
# One for the Vine
# The Fountain of Salmacis
# Follow You Follow Me

### *The Mama Tour* 
# Abacab
# That's All
# Mama
# Illegal Alien
# Home by the Sea
# Second Home by the Sea
# Keep It Dark
# It's Gonna Get Better
# In the Cage/Cinema Show/In That Quiet Earth/Slippermen
# Afterglow
# Drum Duet
# Turn It On Again (სიმღერები: Everybody Needs Somebody To Love/(I Can't Get No) Satisfaction/Twist and Shout/All Day and All of the Night/Baby Let Me Take You Home/Karma Chameleon/Every Breath You Take/Pinball Wizard/In the Midnight Hour)

#### DVD დამატება 
* ფილ კოლინზის დოკუმენტური ფილმი

### *Genesis Live at Wembley Stadium* 
# Mama
# Abacab
# Domino (Part 1: In the Glow of the Night-Part 2: The Last Domino)
# That's All
# The Brazilian
# Land of Confusion
# Tonight, Tonight, Tonight
# Throwing It All Away
# Home by the Sea
# Invisible Touch
# Drum Duet
# Los Endos
# Turn It On Again (სიმღერები: Everybody Needs Someone To Love/(I Can't Get No) Satisfaction/Twist and Shout/Reach Out and I'll Be There/You've Lost That Loving Feeling/Pinball Wizard/In the Midnight Hour)

#### DVD დამატება 
* Visible Touch-დოკუმენტური ფილმი ტურნეს შესახებ
* ტურნეს ფოტო-გალერეა
* ტურნეს პროგრამა

### *The Way We Walk – Live in Concert* 
# Land Of Confusion
# No Son of Mine
# Driving The Last Spike
# Old Medley: Dance On A Volcano/The Lamb Lies Down On Broadway/The Musical Box/Firth Of Fifth/I Know What I Like
# Fading Lights
# Jesus He Knows Me
# Dreaming While You Sleep
# Home By The Sea
# Hold on My Heart
# Domino (Part 1: In the Glow of the Night/Part 2: The Last Domino)
# The Drum Thing
# I Can't Dance
# Tonight, Tonight, Tonight
# Invisible Touch
# Turn It On Again

## სქოლიო 
კატეგორია:ჯენესისის ვიდეო ალბომები
კატეგორია:ჯენესისის კომპილაციური ალბომები
კატეგორია:Atlantic Records-ის ვიდეო ალბომები
ელექტრული მუდმივა

**ელექტრული მუდმივა** *ε*0 (მას ზოგჯერ **ვაკუუმის შეღწევადობას**, ან **ვაკუუმის დიელექტრიკულ შეღწევადობასაც** უწოდებენ),, არის ფიზიკური მუდმივა, რომელიც აკავშირებს ელექტრული მუხტის ერთეულს მექანიკურ ერთეულებთან (როგორიცაა ძალა, სიგრძე, მასა და ასე შემდეგ) SI სისტემაში.
  
მაგალითად, ორ წერტილოვან მუხტს შორის მოქმედი ძალა (SI სისტემაში) განისაზღვრება კულონის კანონით: 
:\ F = \frac{1} {4 \pi \varepsilon_0} \frac{q_1 q_2} {r^2}
სადაც *q*1 და *q*2 არის მუხტები, ხოლო *r* არის მანძილი მუხტებს შორის.  ელექტრული მუდმივა *ε*0 ჩნდება ასევე  მაქსველის განტოლებებში. 

*ε*0 მნიშვნელობა მოიცემა 
: \varepsilon_0 =\frac {1}{\mu_0 c^2} = 8.85×10−12 ა·წმ/(ვ·მ);
სადაც *c* არის სინათლის სიჩქარე ვაკუუმში, ხოლო *μ*0 არის მაგნიტური მუდმივა. 

## იხილეთ აგრეთვე
*კულონის კანონი
*ელექტროდინამიკა

## სქოლიო
კატეგორია:ფიზიკური მუდმივები
მელვილი (კუნძული)

thumb|right|200px|კუნძულ მელვილის სატელიტური ფოტო.

**მელვილი** — ძალზედ უკაცრიელი კუნძული კანადის ჩრდილოეთით, კანადის არქტიკულ არქიპელაგში. მელვილის ფართობი შეადგენს 42,149 კმ²-ს, კუნძულს მსოფლიოში ოცდამეცამეტე ხოლო კანადაში მერვე ადგილი უკავია ფართობის მხრივ. ამ კუნძულის დასავლეთი ნაწილი შედის ჩრდილო-დასავლეთი ტერიტორიის შემადგენლობაში, ხოლო აღმოსავლეთი ნაწილი შედის ნუნავუტის შემადგენლობაში. მელვლილი მდებარეობს დასავლეთით ზუსტად 110 მერიდიანზე. კუნძულზე მიმდინარეობდა მეცნიერული გამოკვლევები. 

კუნძული მელვილი პირველად აღმოჩენილი იქნა, ინგლისური ექსპედიციის მიერ 1819 წელს. ამ ექსპედიციას ხელმძღვანელობდა ვილიამომ პარი. მოგვიანებით აქ მოეწყო სხვა მეცნიერების ექსპედიციებიც. 

## რესურსები ინტერნეტში 
* Salt Dome "Craters" on Melville Island  
* Environment Canada Field Projects: Geese and Swans 

კატეგორია:კანადის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
ლანდშაფტი

მინი|250პქ|ლანდშაფტი
[მინი|250პქ|ოეჩაინენის ტბა [შვეიცარია|შვეიცარიის ალპებში, როგორც მაღალდივერსიფიცირებული ლანდშაფტის ტიპური მაგალითი]]
**ლანდშაფტი** ( „Land“ — მიწა, ხმელეთი, „schaft“ — სახე, იერი) — ტერიტორიის იერ-სახე. ბუნებრივ-გეოგრაფიული კომპლექსი, რომლის ფარგლებში ყველა ძირითადი კომპონენტი: რელიეფი, ჰავა, წყლები, ნიადაგები, მცენარეულობა და ცხოველთა სამყარო იმყოფება რთულ ურთიერთკავშირში, მორგებულია ერთმანეთზე და ქმნის ერთიან, განუყოფელ სისტემას, რომელიც განვითარების ერთგვაროვანი პირობებით ხასიათდება.

## რესურსები ინტერნეტში 
* *Guardian* podcasts: "Landscape and literature"

კატეგორია:ლანდშაფტი
კატეგორია:ტოპოგრაფია
მაგნიტური მუდმივა

**მაგნიტური მუდმივა** µ0, არის ფიზიკური მუდმივა, რომელიც შედის ელექტრომაგნეტიზმის სხვადასხვა კანონებში SI სისტემაში. მისი მნიშვნელობა ტოლია

:: µ0 = 4π 10-7 ნ·ა≈ 1.257 10-6 ნ·ა.
 
მაგნიტური მუდმივა დაკავშირებულია ელექტრულ მურმივასთან შემდეგი თანაფარდობით
: \mu_0 =\frac {1}{\varepsilon_0 c^2}. 
სადაც *c* არის სინათლის სიჩქარე ვაკუუმში, ხოლო   *ε*0 არის ელექტრული მუდმივა. 

## იხილეთ აგრეთვე
*ბიო-სავარის კანონი
*ელექტროდინამიკა

## სქოლიო
კატეგორია:ფიზიკური მუდმივები
მილენ ფარმერი

**მილენ ფარმერი** (, ნამდვილი სახელი - მილენ ჟან გოტიე, დ. 1961 წლის 12 სექტემბერს) — კანადელი მომღერალი, მუსიკოსი, სიმღერების ავტორი, მსახიობი და მწერალი.  გაყიდული აქვს 30 მილიონზე მეტი დისკი და საფრანგეთში ითვლება ყველა დროის ერთ-ერთ წარმატებულ მუსიკოსად. დღესდღეობით იგი ითვლება რეკოდსმენად ფრანგულ ჩარტებში მოხვედრილი #1 ჰიტების რაოდენობით.

## დისკოგრაფია 
;სტუდიური ალბომები
* *Cendres de Lune* (1986)
* *Ainsi soit je...* (1988)
* ''L'Autre...* (1991)
* *Anamorphosée* (1995)
* *Innamoramento* (1999)
* *Avant que l'ombre...* (2005)
* *Point de suture* (2008)
* *Bleu Noir* (2010)
* *Monkey Me* (2012)
* *Interstellaires'' (2015)

## რესურსები ინტერნეტში 
* www.mylene.net

## სქოლიო 
კატეგორია:დაბადებული 1961
კატეგორია:კანადელი მუსიკოსები
კატეგორია:ცოცხალი ადამიანები
სერგი ჯიქია

**სერგი ჯიქია** (დ. 20 ოქტომბერი, 1898 — გ. 6 დეკემბერი, 1993) — ქართველი აღმოსავლეთმცოდნე, საქართველოში თურქოლოგიის ფუძემდებელი. საქართველოს მეცნიერებათა აკადემიის აკადემიკოსი.

## ბიოგრაფია
დაამთავრა თბილისის უნივერსიტეტის სიბრძნისმეტყველების ფაკულტეტი ენათმეცნიერების სპეციალობით. 1936 წლიდან იყო თბილისის უნივერსიტეტის აღმოსავლურ ენათა კათედრის გამგე და ყველა თურქოლოგიური დასციპლინის საუნივერსიტეტო კურსის პირველი ლექტორი, 1945–1953 წლებში აღმოსავლეთმცოდნეობის ფაკულტეტის პირველი დეკანი, 1960 წლიდან გარდაცვალებამდე გიორგი წერეთლის სახელობის აღმოსავლეთმცოდნეობის ინსტიტუტის თურქოლოგიის განყოფილების გამგე. 

სერგი ჯიქიას სამეცნიერო მოღვაწეობა მრავალმხრივი იყო: თურქული ფილოლოგია, თურქული ენების დიალექტოლოგია, თურქული ენის ისტორია, თურქულ-ქართული ენობრივი კონტაქტები, თურქული დოკუმენტებისა და ისტორიული წყაროების პუბლიკაცია.

სერგი ჯიქიას ფუნდამენტური ნაშრომებია: „გურჯისტანის ვილაიეთის დიდი დავთარი“, „იბრაჰიმ ფეჩევის შრომები საქართველოსა და კავკასიის შესახებ“, „თურქულ-ლაზური ენობრივი ურთიერთობანი“. სერგი ჯიქიამ დიდი ამაგი დასდო ქართულ-თურქული და თურქულ-ქართული ლექსიკონების შედგენა-რედაქტირებას, აზერბაიჯანული სკოლებისათვის ქართული ენის სახელმძღვანელოების შედგენას. ის არის ლენინგრადსა და საქართველოში გამოცემული თურქული ქრესტომათიების ავტორი. 

თბილისში არსებობს მისი სახელობის ქუჩა.

## ლიტერატურა
## რესურსები ინტერენტში
## სქოლიო
კატეგორია:ქართველი აღმოსავლეთმცოდნეები
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ქართველი ენათმეცნიერები
კატეგორია:საქართველოს სსრ მეცნიერებათა აკადემიის აკადემიკოსები
უელსის პრინცის კუნძული

thumb|200px|კუნძულ პრინც უელსის სატელიტური ფოტო.

**უელსის პრინცის კუნძული** — კუნძული კანადის ჩრდილოეთ ნაწილში, კანადის არქტიკულ არქიპელაგში.  კუნძული შედის კანადის ტერიტორიის ნუნავუტის შემადგენლობაში. მის სიახლოვეს მდებარეობს კანადის უდიდესი კუნძულები, მათგან აღსანიშნავია ვიქტორია, სომერსეტი, პრინც უელსის კუნძულის ჩრდილოეთით მდებარეობს დედოფალ ელისაბედის კუნძულები.

ნუნავუტის ტერიტორიის ადმინისტრაციული დაყოფის შედეგად, ეს კუნძული შედის ქიკიქთაალუკის და კითიკმეოტის რეგიონების შემადგენლობაში. აქ არ არის მუდმივად დასახლებული ადგილები. 

კუნძულზე ძირითადად გავრცელებულია ტუნდრა. უელსის პრინცის კუნძულის ჩრდილოეთი სანაპირო გაშენებულია ომმანეის ყურის ნაპირებზე.  კუნძულის ფართობი შეადგენს 33,339 კმ²-ს, მას მსოფლიოში მეორმოცე,  ხოლო კანადაში მეათე ადგილი უკავია ფართობის მიხედვით. კუნძულზე მდებარეობს დაბალი სიმაღლის მთები,  ყველაზე მაღალი წერტილის სიმაღლეა 320 მეტრი. უელსის პრინცის კუნძული მცირე სრუტითაა გამოყოფილი, კუნძულ რუსელს. 

ევროპელების მიერ კუნძული პირველად აღმოჩენილი იქნა 1851 წელს, ირლანდიელი მკვლევრის, ფრენსის ლეოპოლდ მაკ-კლიტონის მიერ. მოგვიანებით აქ მოეწყო ჯონ ფრანლინის ექსპედიცია.

კატეგორია:კანადის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
With or Without You

„**With or Without You**“ — ირლანდიური როკ-ჯგუფ U2-ს სიმღერა და პირველი სინგლი ალბომიდან *The Joshua Tree*, რომელიც გამოვიდა 1987 წელს. გამოცემის მომენტისათვის იგი იქცა კოლექტივის კომერციულად ყველაზე წარმატებულ სინგლად და #1 ჰიტ-სიმღერად აშშ-ში. სიმღერას გამოარჩევს The Edgeს და ადამ კლეიტონის სოლო ელექტრონულ გიტარასა და ბას-გიტარაზე. სიმღერა მომდინარეობს 1985 წლის დემო-ჩანაწერიდან.

## სიმღერები 
## სქოლიო 
კატეგორია:1987 წლის სინგლები
კატეგორია:U2-ს სიმღერები
კატეგორია:1987 წლის სიმღერები
ვანკუვერი (კუნძული)

thumb|250px|კუნძული ვანკუვერი
**ვანკუვერი** — კანადის კუნძული, რომელიც შედის ბრიტანეთის კოლუმბიის შემადგენლობაში. ვანკუვერი რამდენიმე კუნძულთან ერთად, აღმოჩენილია ჯორჯ ვანკუვერის მიერ. ამ ტერიტორიის დასაუფლებლად ბრძოლა მიმდინარეობდა აშშ-სა და დიდ ბრიტანეთს შორის, დიდმა ბრიტანეთმა შეძლო 1812-1814 წლების ომის შემდეგ, აქ თავისი გავლენის შენარჩუნება, მაგრამ მან დაკარგა ორიგონი.

კუნძული ჩრდილოეთიდან სამხრეთისკენ გადაჭიმულია 460 კმ-ზე, ხოლო დასავლეთიდან აღმოსავლეთისაკენ 80 კმ-ზე. ვანკუვერის ფართობი შეადგენს 32,134 კმ²-ს, კუნძულს მსოფლიოში ორმოცდამესამე, ხოლო კანადაში მეთერთმეტე ადგილი უკავია ფართობის მხრივ. რაც შეეხება მოსახლეობას, ვანკუვერი კანადაში მხოლოდ მონრეალის კუნძულს ჩამორჩება. 2001 წლის აღწერით კუნძულ ვანკუვერზე ცხოვრობს 656,312 კაცი, ხოლო 2008 წლის აღწერით 740,876 კაცი. კუნძულის უდიდესი ქალაქებია: ნანაიმო, პორტ-ალბერნი,პარკსვილი და კოურტენი.

ვანკუვერი მთიანი კუნძულია. აქ ვრცელდება კორდილიერების მთათა სისტემა, კუნძულის უმაღლესი მთაა გოლდენ-ჰეიდნი 2,198 მეტრ სიმაღლით. აქ აგრეთვე არის მცირე მდინარეები და ტბები. ეს კუნძული მცირე სრუტეების მეშვეობით უკავშირდება ამერიკის შეერთებულ შტატებს და კანადის კონტინეტურ ნაწილს. ეს ტერიტორია მდიდარია მცენარეული და ცხოველური სამყაროთი.

ამ კუნძულის მთავარი შემოსავლის მომტანია ტურიზმი. კუნძულზე მდებარეობს ვიქტორიას საერთაშორის აეროპორტი, რომელიც მრავალ რეის ასრულებს მთელი მსოფლიოს მასშტაბით. აქ საკმაოდ განვითარებულია საზღვაო ტრანსპორტით მომსახურება, კუნძულზე მდებარეობს რკინიგზაც, რომელიც 1883 წელს დაარსდა.

## რესურსები ინტერნეტში
* Great Seal of the crown colony of Vancouver Island
* Measuring crustal motions in coastal British Columbia with continuous GPS 
* BC Ministry of Transportation - Report on Fixed Link 

## სქოლიო 
კატეგორია:კანადის კუნძულები
კატეგორია:კუნძულები ანბანის მიხედვით
A Conspiracy of Hope

**A Conspiracy of Hope** — Amnesty International-ის მოწვეული მუსიკოსების მიერ 1986 წელს გამართული საქველმოქმედო ტურნე. მასში მონაწილეობდნენ U2, სტინგი, ბრაიან ადამსი, პიტერ გებრიელი, ლუ რიდი, ჯოან ბაეზი და ჯგუფი The Neville Brothers. ტურნეს უკანასკნელი სამი კონცერტი მიეძღვნა ჯგუფ The Police-ის დროებით გაერთიანებას.

## გალერეა

Bob Geldof-Conspiracy of Hope-by Steven Toole.jpg|ბობ გელდოფი
Sting-Bono-Conspiracy of Hope-by Steven Toole.jpg|სტინგი და ბონო
Peter Gabriel-Conspiracy of Hope-by Steven Toole.jpg|პიტერ გებრიელი
Lou Reed-Conspiracy of Hope-by Steven Toole.jpg|ლუ რიდი

## რესურსები ინტერნეტში 
*ტურნეს სეტლისტები 

კატეგორია:U2-ს ტურნეები
კატეგორია:The Police-ის ტურნეები
ბათერსტის კუნძული (კანადა)

thumb|right|250px|კუნძულ ბატერსკის სატელიტური ფოტო.
**ბათერსტის კუნძული** — კუნძული კანადის ჩრდილოეთ ნაწილში, კანადის არქტიკულ არქიპელაგში. კუნძული შედის კანადის ტერიტიის ნუნავუტის შემადგენლობაში. მეკუთვნება დედოფალ ელისაბედის კუნძულების ჯგუფს. ბატერსკის ფართობი შეადგენს 16 042 კმ²-ს, კუნძულს მსოფლიოში 54-ე ხოლო კანადაში მეცამეტე ადგილი უკავია ფართობის მხრივ. 

კუნძული აღმოჩენილი იქნა უილიამ ედუარდ პერის მიერ 1819 წელს, მოგვიანებით აქ მოეწყო სხვა მეცნიერების ექსპედიციებიც. კუნძულზე არსებული მთები დიდი სიმაღლით არ გამოირჩევა, კუნძულის უმაღლესი მწვერვალია მთა სტოუკი, რომლის სიმაღლე შეადგენს 412 მეტრს. ბატერსკიზე ვრცელდება არქტიკული კორდილიერები. 

## რესურსები ინტერნეტში
* Bathurst Island in the Atlas of Canada - Toporama; Natural Resources Canada 

კატეგორია:კანადის კუნძულები
კატეგორია:დედოფალ ელისაბედის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
იშტვან შანდორფი

**იშტვან შანდორფი** (; დ. 12 ივნისი, 1948, ბუდაპეშტი, უნგრეთი — გ. 26 დეკემბერი, 2007, პარიზი, საფრანგეთი) — უნგრელი მხატვარი, მიმდინარეობა ჰიპერრეალიზმის წარმომადგენელი.

## ადრეული წლები 
მხატვრის მამა ერთ-ერთ ამერიკულ კომპანიაში მუშაობდა, 1950 წელს ის დააპატიმრეს 5 წლით. გათავისუფლებულ იქნა 1956 წლის უნგრეთის რევოლუციის დაწყებამდე. 1956 წელს მისმა ოჯახმა უნგრეთი დატოვა. თავდაპირველად, ისინი ავსტრიაში გადავიდნენ, შემდგომ გერმანიაში, 1958 წელს კი საფრანგეთში. შანდორფმა ხატვა 8 წლის ასაკში დაიწყო, 12 წლის ასაკიდან კი ის ზეთის საღებავებს იყენებდა. მან აიღო დიპლომი სამხატვრო სკოლაში *"École nationale supérieure des Beaux-Arts"*, ასევე სწავლობდა სამხატვრო სკოლაში *"École nationale supérieure des arts décoratifs"*.

ჰყავს ორი ქალიშვილი: ენჟი (დ.1974) და ევი (დ.1979).

## ნამუშევრები 
მხატვრის პირველი გამოფენა შედგა პატარა გალერეაში, პარიზში. გაცილებით დიდი გამოფენა შედგა 1973 წელს ხელოვნების მუზეუმში (). ამის შემდეგ მისი ნამუშევრები მოიპოვებოდა საზღვარგარეთის ისეთ ქალაქებში, როგორიცაა კოპენჰაგენი, რომი, მიუნხენი, ბრიუსელი, ბაზელი, ნიუ-იორკი, ლოს-ანჯელესი, სან-ფრანცისკო.

ის ხატავდა უცნაურ ობიექტებს უცნაურ სიტუაციებში. მის 1970–1980-იანი წლების ნამუშევარში მან გამოიყენა ფერები ლურჯი და იასამანი, და მათი ცივი კომბინაცია. 1980-იან წლებში ის ნატურმორტებს ხატავდა. 1988 წლიდან კი ძირითადად ხატავდა ქალებს.

მისი პირველი უნგრული გამოფენა შედგა 2006 წელს ბუდაპეშტში, 2007 კი – დებრეცენში. ეს პირველი შემთხვევა იყო, როცა ის სამშობლოში დაბრუნდა.

## გამოფენები 
* 1966 — Galerie des Jeunes, პარიზი • Galerie de la Barbière, Le Barroux
* 1970 — Galerie 3+2, პარიზი
* 1973 — Musée d'Art Moderne de la Ville de Paris
* 1974 — Galerie Daniel Gervis, პარიზი
* 1975 — Galerie Beaubourg, პარიზი
* 1976 — Bucholz Galerie, მიუნხენი
* 1977, 1980 — Galerie Isy Brachot, ბრიუსელი
* 1978, 1981, 1983 — Galerie Isy Brachot, პარიზი
* 1979 — FIAC, Galerie Isy Brachot, პარიზი
* 1981 — Galerie Isy Brachot, ბაზელი
* 1982 — Amaury Taitinger Gallery, ნიუ-იორკი
* 1984 — FIAC, Galerie Isy Brachot, პარიზი
* 1986 — Galerie Lavignes-Bastille, პარიზი - Galerie de Bellecour, ლიონი
* 1987 — Lavignes-Bastille Gallery, ლოს-ანჯელესი - Hôtel de Ville, ნანსი
* 1988 — Armory Show '88, Lavignes-Bastille Gallery, New York - Abbaye des Cordeliers, Châteauroux (retrospektív) - Louis K. Meisel Gallery, ნიუ-იორკი — FIAC, Galerie Lavignes-Bastille, პარიზი
* 1991 — Galerie Prazan-Fitussi, პარიზი
* 1993 — Galerie Guénéguaud, Paris - Galerie Mann, პარიზი
* 1994, 1997 — Jane Kahan Gallery, ნიუ-იორკი
* 1999 — Galerie Tempera, ბრიუსელი
* 1999–2000 — Gallerihuset, კოპენჰაგენი
* 2006 — Erdész-Maklári Galéria, ბუდაპეშტი
* 2007 — A test színeváltozása. Életműkiállítás, MODEM, დებრეცენი.

## რესურსები ინტერნეტში 
* არტპორტალი: შანდორფი იშტვან 
* შანდორფის მხატვრობის ფანები 
* მისი ნამუშევრები
* მისი ნამუშევრები 
* იშტვან შანდორფი გარდაცვალება 
* იშტვან შანდორფი 

## სქოლიო 
კატეგორია:უნგრელი მხატვრები
კატეგორია:დაბადებული 12 ივნისი
კატეგორია:დაბადებული 1948
კატეგორია:გარდაცვლილი 26 დეკემბერი
კატეგორია:გარდაცვლილი 2007
კატეგორია:მხატვრები ანბანის მიხედვით
კატეგორია:ბუდაპეშტში დაბადებულები
გაუსის კანონი მაგნეტიზმისთვის

ფიზიკაში, **გაუსის კანონი მაგნეტიზმისთვის** არის მაქსველის განტოლებებიდან ერთ-ერთი, რომელიც წარმოადგენს კლასიკური ელექტროდინამიკის ძირითად განტოლებებს. ამ კანონის მიხედვით მაგნიტური ველის ინდუქციის დივერგენცია ნულის ტოლია,ანუ მაგნიტური ველი არის ე.წ. *სოლენოიდალური* ველი. ეს მტკიცება ექვივალენტურია მტკიცებისა, რომ ბუნებაში მაგნიტური მონოპოლი არ არსებობს. 

გაუსის კანონის მაგნეტიზმისთვის აქვს ორი შესაძლო ფორმა *დიფერენციალური* და *ინტეგრალური*. ეს ორი ფორმა ექვივალენტურია დივერგენციის შესახებ თეორემის მიხედვით. ტერმინი *გაუსის კანონის მაგნეტიზმისთვის* ფართოდაა გავრცელებული, მაგრამ არ არის უნივერსალური. მას ხშირად უწოდებენ ასევე *კანონს მაგნიტური მონოპოლების არარსებობის შესახებ". 

## დიფერენციალური ფორმა
მაგნეტიზმისთვის გაუსის კანონის დიფერენციალურ ფორმას აქვს შემდეგი სახე:
:\nabla\cdot\mathbf{B} = 0
სადაც
:\nabla \cdot აღნიშნავს დივერგენციას,
:**B** არის მაგნიტური ველის ინდუქცია.

## ინტეგრალური ფორმა
გაუსის კანონის მაგნეტიზმისთვის ინტეგრალური ფორმით ასე ჩაიწერება:
:\oint_S \mathbf{B} \cdot \mathrm{d}\mathbf{A} = 0
სადაც
:*S* არის რაიმე ჩაკეტილი ზედაპირი;
:d**A** არის ვექტორი, რომლის სიდიდე ემთხვევა  *S* ზედაპირის ინფინიტეზიმალური (უსასრულოდ მცირე) ნაწილის ფართობს, ხოლო მიმართულია ზადაპირის ელემენტის გარე ნორმალის პარალელურად. 

განტოლების მარცხენა მხარეს მოცემულ სიდიდეს განსახილველი ზედაპირიდან მაგნიტური ველის ნაკადი ეწოდება. თეორემის მიხედვით ეს ნაკადი ყოველთვის ნულის ტოლია. 

მაგნეტისმისთვის გაუსის კანონის ინტეგრალური და დიფერენციალური ფორმები ერთმანეთის ექვივალენტურია.

## ჩაწერა ვექტორული პოტენციალის მეშვეობით
*ჰელმჰოლცის თეორემიდან* გამომდინარე გაუსის კანონი მაგნეტიზმისთვის შემდეგი მტკიცების ექვივალენტურია:

:არსებობს ვექტორული ველი **A** ისეთი, რომ 
\mathbf{B} = \nabla\times\mathbf{A}

ამ ვექტორულ ველს  მაგნიტური ვექტორული პოტენციალი ეწოდება.

აღსანიშნავია, რომ  **A** ველის არჩევა, რომელიც დააკმაყოფილებს ზემოთ მოყვანილ განტოლებას ცალსახა არ არის. ნებისმიერი ველი, რომელიც მოიცემა როგორც  \nablaφ შეიძლება დავუმატოთ **A** პოტენციალს, და ასე მიღებული ახალი ვექტორი ასევე დააკმაყოფილებს განტოლებას. ეს დასკვნა გამომდინარებს იგივობიდან:
:\nabla\times \mathbf{A} = \nabla\times(\mathbf{A} + \nabla \phi).

## ფორმულირება ძალწირების მეშვეობით
მაგნიტური ველი **B**, ისევე როგორც ნებისმიერი ვექტორული ველი, შეიძლება წარმოდგენილი იქნას ძალწირების მეშვეობით, ანუ ისეთი წირების მეშვეობით, რომლის მიმართულება ნებისმიერ წერტილში **B**-ს მიმართულებას ემთხვევა, ხოლო მათი სიხშირე  **B** ველის ინტენსივობის პროპორციულია. ძალწირის ცნების გამოყენებით გაუსის კანონი მაგნეტიზმისთვის ამტკიცებს, რომ მაგნიტური ველის ძალწირებს არ აქვთ არც დასაწყისი და არც დასასრული. ეს ძალწირები ყოველთვის ჩაკეტილ წირებს წარმოადგენს.

## მოდიფიცირება მაგნიტური მონოპოლის არსებობის შემთხვევაში
თუ როდისმე მაგნიტური მონოპოლი იქნება აღმოჩენილი, მაშინ საჭირო იქნება გაუსის კანონის მოდიფიკაცია. ასეთ შემთხვევაში მაგნიტური ველის (**B**) დივერგენცია ტოლი იქნება *მაგნიტური მუხტის'' სიმკვრივისა (\rho_m):
:\nabla\cdot\mathbf{B} = \rho_m &emsp; (SI სისტემაში)
:\nabla\cdot\mathbf{B} = 4\pi\rho_m &emsp; (გაუსის ერთეულთა სისტემაში)
სადაც \mu_0 \  არის მაგნიტური მუდმივა.

## იხილეთ აგრეთვე
*მაქსველის განტოლებები

კატეგორია:ფიზიკის კანონები

## სქოლიო
კელსის საიდუმლო

***კელსის საიდუმლო*** (, სამუშაო სახელწოდება: *ბრენდანი და კელსის საიდუმლო*) — ირლანდიური ანიმაციური ფილმი. მისი პრემიერა 2009 წლის 8 თებერვალს, ბერლინის საერთაშორისო კინოფესტივალის ფარგლებში. 11 თებერვალს იგი გამოვიდა ბელგიასა და საფრანგეთში, ხოლო 3 მარტს — ირლანდიის რესპუბლიკის ტერიტორიაზე. ფილმი ასევე ნომინირებული იყო ოსკარზე, საუკეთესო ანიმაციური ფილმის კატეგორიაში.

## სიუჟეტი 
სიუჟეტით, მოქმედება მიმდინარეობს IX საუკუნეში. 12 წლის ბიჭუნა ბრენდანი ცხოვრობს თავისი ბიძიასთან, აბატ კელაჰთან, რომელიც იმედოვნებს, რომ ბრენდანი ეკლესიის მსახური გახდება. ერთხელ ბრენდანი გაიცნობს ძმა აიდანს, რომელიც მას შეაყვარებს მხატვრობას. ბრენდანი გადაწყვიტავს, თავად განაგოს საკუთარი ბედი. მას სურს კელსის წიგნის შექმნა. მოგზაურობისას ტყეში ის ყველაზე დიდ ხიფათებს შეხვდება.

## რესურსები ინტერნეტში
* 
* 
* 
* 
* 

## სქოლიო
კატეგორია:2009 წლის ფილმები
კატეგორია:ირლანდიური ანიმაციური ფილმები
კატეგორია:2009 წლის ანიმაციური ფილმები
საირმე

**საირმე** — ბალნეოლოგიურ-კლიმატური კურორტი ბაღდათის მუნიციპალიტეტში. მდებარეობს მესხეთის ქედის ჩრდილოეთ კალთაზე. მდინარე წაბლარისწყლის ხეობაში. ზღვის დონიდან 950 მ, ბაღდათიდან 25 კმ. ჰავა რბილია. იცის მცირეთოვლიანი ზამთარი (იანვარში საშუალო ტემპერატურა — 1,0 °C) და ზომიერად თბილი ზაფხული (აგვისტოში საშუალო ტემპერატურა 17,0 °C). ნალექების რაოდენობა 900 მმ წელიწადში.

## ეტიმოლოგია
პირველი წყაროები საირმის წყლების შესახებ XIX საუკუნის 90-იანი წლებიდან გვხვდება. იმერეთში, ერისთავების კუთვნილ ტყეებში, ირმების ამოჩემებული ადგილი პირველად მონადირეებმა შენიშნეს. ხალხში გავრცელებული თქმულებით წყალი დაჭრილ ირმის კვალს ადევნებულმა ძმებმა აღმოაჩინეს. წყარო ჟანგით გადაწითლებულ ქვებზე მოედინებოდა, მის გარშემო კი ყველაფერი მარილს გადაეთეთრებინა. ირმის ჯოგები მარილს და წყალს მორიგეობით ეტანებოდნენ. ამიტომაც იქაურობას საირმე უწოდეს.

ადგილს ყურადღება მწყემსებმაც მიაქციეს და კიდევ ერთი უჩვეულო რამ აღმოაჩინეს — ირმების წყაროდან დაახლოებით 3 კმ-ის მოშორებით, ერთ ადგილას ბალახი მუდამ მწვანე რჩებოდა. თოვლი არ დებდა, მიწა კი წვიმის მოსვლიდან რამდენიმე წუთში გამშრალი იყო. „ჯადოსნური“ ველის საიდუმლოს ფარდა 20-იან წლებში აეხადა, როცა გეოლოგებმა მიწის სიღრმეში ცხელი მინერალური წყალი აღმოაჩინეს.

## ისტორია
1930-იან წლებში საირმეს კურორტის სტატუსი ოფიციალურად მიენიჭა. აშენდა პირველი სანატორიუმები. დაიწყო ინფრასტრუქტურის გამართვაც. 40-იან წლებში დასრულდა საავტომობილო გზის მშენებლობაც რომლითაც კურორტი ქალაქ ბაღდათს (მაშინდელ მაიკოვსკის) საავტომობილო გზით დაუკავშირდა.

## სამკურნალო ფაქტორი
სამკურნალო ფაქტორია „ნარზანის“ ტიპის ნახშირმჟავა ჰიდროკარბონატული კალციუმ-ნატრიუმიანი (წყარო № 1 და № 3) და „ბორჯომის“ ტიპის ნახშირმჟავა ჰიდროკარბონატული ნატრიუმიანი (ბურღილი № 4 და № 5) მინერალური წყალი „საირმე“. საირმეში არის სასტუმრო და საკურორტო პოლიკლინიკა. სეზონი გრძელდება მთელი წლის განმავლობაში.

კურორტი სამხრეთ-აღმოსავლეთიდან უკავშირდება ბორჯომ-ხარაგაულის ეროვნულ პარკს. საირმესთან ახლოს მდებარეობს შედარებით მცირე საკურორტო ადგილი ზეკარი.

## გალერეა

ფაილი:Sairme, Monument of deers.JPG
ფაილი:Sairme bakery.JPG
ფაილი:Sairme Hotel&Resorts.JPG

## ლიტერატურა
## რესურსები ინტერნეტში
*კურორტის ოფიციალური ვებსაიტი
*კურორტი საირმე — MedGeo.Net
*

კატეგორია:ბაღდათის მუნიციპალიტეტის კურორტები
გაუსის კანონი

ფიზიკაში, **გაუსის კანონი**, რომელიც ასევე ცნობილია როგორც **გაუსის თეორემა ნაკადის შესახებ** — კანონი, რომელიც აკავშირებს ელექტრული მუხტების განაწილება მათ მიერ წარმოქმნილი ელექტრული ველის დაძაბულობასთან. გაუსის კანონის მიხედვით, ელექტრული ნაკადი ნებისმიერ ჩაკეტილ ზედაპირზე პროპორციულია ამ ზედაპირის შიგნით არსებული მუხტის.

კანონი ფორმულირებული იქნა კარლ ფრიდრიხ გაუსის მიერ 1835 წელს, მაგრამ გამოქვეყნებული იქნა მხოლოდ 1867 წელს. გაუსის კანონი არის მაქსველის ოთხი განტოლებიდან ერთ-ერთი, რომლებიც შეადგენენ კლასიკური ელექტროდინამიკის საფუძველს. გაუსის კანონის მეშვეობით შესაძლებელია გამოყვანილი იქნას კულონის კანონი, და პირიქით.

გაუსის კანონს ინტეგრალური ფორმით აქვს სახე:
:\oint_S \mathbf{E} \cdot \mathrm{d}\mathbf{A}  = \frac{Q}{\varepsilon_0},
სადაც მარცხენა მხარეს მყოფი გამოსახულება არის ზედაპირული ინტეგრალი, რომლებიც გამოსახავს ელექტრულ ნაკადს რაიმე ჩაკეტილ *S* ზედაპირზე, ხოლო განტოლების მარჯვენა მხარეს არის *S* ზედაპირს შიგნით მოთავსებული სრული მუხტი გაყოფილი ელექტრულ მუდმივაზე.

გაუსის კანონს დიფერენციალური ფორმით აქვს სახე:
:\nabla \cdot \mathbf{E} = \frac{\rho}{\varepsilon_0}
სადაც  **∇**&thinsp;·&thinsp;**E** არის ელექტრული ველის დაძაბულობის დივერგენცია, ხოლო *ρ* არის მუხტის სიმკვრივე.

გაუსის კანონის ინტეგრალური და დიფერენციალური ფორმების ექვივალენტურობას განაპირობებს თეორემა დივერგენციის შესახებ, რომელსაც ასევე „გაუსის თეორემას“ უწოდებენ. 

## სქოლიო
კატეგორია:ფიზიკის კანონები
ნეო-პროგრესული როკი

**ნეო-პროგრესული როკი** (ან **ნეო-პროგრესივი**) — პროგრესული როკის ქვეჟანრი, რომელიც ჩამოყალიბდა ინგლისში, გასული საუკუნის 1980-იან წლებში. იგი დღესაც საკმაოდ პოპულარულია.

წიგნში "მასალები პროგრესული როკის შესახებ" ავტორი ჯერი ლაკი აღწერს ამ განხრას, როგორც 1980-იანი წლების ჟღერადობის მქონე მუსიკას. მისივე ვარაუდით, ჟანრის ნათელი მაგალითებია: Fugazi (Marillion), The Sentinel (Pallas), Fly High Fall Far (პენდრეგონი), Art and Illusion (Twelfth Night).

ნეო-პროგრესივს ახასიათებს ემოციური შინაარსის მქონე სიმღერები, თემატურად საკმაოდ დრამატული და სასცენო დადგმის ელემენტების მქონე კონცერტები. მუსიკალური მხარე იქმნება იმპროვიზებული შესრულებით, უფრო მეტად გიტარის მელოდიური და ემოციური სოლოებისგან შედგება, რასაც ერწყმის სინთეზატორის გამოკვეთილი ჟღერადობა. ჟანრზე ყველაზე დიდი გავლენა იქონიეს ჯგუფებმა Yes, ჯენესისი, Camel და პინკ ფლოიდი.

თავდაპირველად ნეო-პროგრესივი შეიცავდა საკმაოდ ბნელი თემატიკის მქონე ტექსტებს. მიუხედავად იმისა, რომ ამ ჟანრში შექმნილი მასალა რადიოეთერისათვის განკუთვნილი არ ყოფილა, სიმღერების შემოკლებისა და უფრო სახალისო თემების შემოტანით ნეო-პროგრესივმა გაარღვია არსებული ბარიერი მუსიკოსსა და რადიოსადგურს შორის. მიუხედავად ამისა, ერთადერთი ჯგუფი, რომელმაც საერთაშორისო აღიარება ჰპოვა და მეინსტრიმს შეუერთდა, იყო Marillion.

ჟანრის პირველ ალბომებად შეიძლება ჩაითვალოს:

**Fact and Fiction* (1982), Twelfth Night
*''Script for a Jester's Tear* (1983), Marillion
**The Wake* (1985), IQ
**The Sentinel'' (1984), Pallas

მიუხედავად იმისა, რომ ჟანრის პიონერები კვლავაც მოღვაწეობენ, მათი დიდი ნაწილი თავის შემოქმედებაში გასცდა ნეო-პროგრესივის საწყისებს. ასევე, კრიტიკის მიუხედავად, ჟანრს კვლავ ჰყავს მსმენელთა შთამბეჭდავი რაოდენობა.

## მთავარი შემსრულებლები 
*Arena
*Enchant
*Final Conflict/FC
*ფიში
*Frost*
*IQ
*Jadis
*Janysium
*Landmarq
*Mach One
*Marillion
*Clive Nolan
*Pallas
*Pendragon
*Quasar
*Shadowland
*Sylvan
*Twelfth Night

კატეგორია:პროგრესული როკი
პრინს-პატრიკის კუნძული

thumb|right|200px|კუნძულ პრინც-პატრიკის სატელიტური ფოტო.

**პრინს-პატრიკის კუნძული** — მდებარეობს კანადის ჩრდილოეთ ნაწილში. კუნძული მეკუთვნება კანადის არქტიკული არქიპელაგის შემადგენლობაში არსებულ დედოფალ ელისაბედის კუნძულების ჯგუფს. პრინს-პატრიკის ფართობი შეადგენს 15,848 კმ²-ს, კუნძულს მსოფლიოში 55-ე,  ხოლო კანადაში მეთოთხმეტე ადგილი უკავია ფართობის მიხედვით. პრინს-პატრიკი, კუნძულ ბანქსიდან გამოყოფილია მაკ-კლურის სრუტის მეშვეობით.

კატეგორია:კანადის კუნძულები
კატეგორია:დედოფალ ელისაბედის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
მანიტულინი

thumb|right|200px|კუნძულ მანიტულინის სატელიტური ფოტო.
**მანიტულინი** () — მსოფლიოში ფართობით ყველაზე დიდი კუნძული რომელიც ტბაში მდებარეობს. მანიტულინი მდებარეობს დიდი ტბების ტერიტორიაზე, ჰურონის ტბაში. 

მანიტულინის ფართობი შეადგენს 2,766 კმ²-ს, კუნძულს მსოფლიოში 172-ე  ხოლო კანადაში ოცდამეთერთმეტე ადგილი უკავია ფართობის მხრივ, ეს კუნძული ოდნავ აღემატება ლუქსემბურგს ფართობით. 

მანიტულინი შედის კანადის პროვინციის ონტარიოს შემადგენლობაში, კუნძულის ჩრდილოეთი სანაპირო მდებარეობს ჯორჯიანას ყურის ნაპირებზე. აქ მცხოვრებთა რაოდენობა შეადგენს 12,6 ათას ადამიანს.

## რესურსები ინტერნეტში 
*Manitoulin Tourism Information
*Manitoulin Tourism Association 
*Manitoulin Streams Improvement Association
*Manitoulin Living
*The Making of the Manitoulin Treaty of 1836 
*The Making of the Manitoulin Treaty of 1862 
*Manitoulin, an essay about Ojibway Indians and Lumbermen by Harold Nelson Burden (1895)
*Ontario photos. Manitoulin Island 

კატეგორია:კანადის კუნძულები
კატეგორია:კუნძულები ანბანის მიხედვით
სტატვოლტი

**სტატვოლტი** (ქართული შემოკლება **სტატვ**, საერთაშორისო **statV**) არის ძაბვისა და ელექტრომამოძრავებელი ძალის ერთეული სანტიმეტრი-გრამი-წამი ერთეულთა სისტემის სხვადასხვა ვარიანტებში, მაგალითად გაუსის ერთეულთა სისტემაში. სტატკულონი წარმოებული სიდიდეა. 

SI სისტემის შესაბამისი ერთეულია ვოლტი. კავშირი ამ ერთეულებს შორის ასეთია 
: 1 სტატვ = 299.792458 ვ.

კატეგორია:ფიზიკური ერთეულები